techiaith/cofnodycynulliad_en-cy huggingface dataset:
English: At the end of 2015, the Labour Government said: It is important to remember that the employment of supply teachers does not fall within the powers currently devolved to the Welsh Government which means we are unable to set pay rates or compel local authorities to operate pools of supply teachers.' If she gets these powers as part of further devolution, would the Cabinet Secretary impose a set of rules on schools for dealing with the issue of supply teachers?
Welsh: Ar ddiwedd 2015, dywedodd y Llywodraeth Lafur, Mae'n bwysig cofio nad yw cyflogi athrawon cyflenwi ymhlith y pwerau sydd wedi'u datganoli ar hyn o bryd i Lywodraeth Cymru, sy'n golygu na allwn osod cyfraddau tâl neu orfodi awdurdodau lleol i weithredu cronfeydd o athrawon cyflenwi. Pe bai'n cael y pwerau hyn fel rhan o ddatganoli pellach, a fyddai Ysgrifennydd y Cabinet yn gosod set o reolau i ysgolion ar gyfer ymdrin â mater athrawon cyflenwi?
English: As I said, we're not waiting for the Wales Bill and the devolution of teachers' pay and conditions to address this issue. A task and finish group was set up by the previous Minister and I am currently reflecting on the work of that group and will make a statement shortly on how we will take this agenda forward. But I am keen that teachers' pay and conditions be devolved to this institution. Let's be absolutely clear that there is no such thing as a national set of pay and conditions. When we say we want teachers' pay and conditions to stay in London, what we're saying is we want an English system here for Wales, because Scotland already has a different system. I'm very keen to be able to develop, in conjunction with the teaching profession, a made-in-Wales solution to issues around teachers' pay and conditions. The First Minister has made it very, very clear that no teacher in Wales will lose out, but this is an opportunity to align teachers' pay and conditions with our national mission of education reform and education excellence.
Welsh: Fel y dywedais, nid ydym yn aros am Fil Cymru a datganoli tâl ac amodau athrawon er mwyn mynd i'r afael â'r mater hwn. Sefydlwyd grŵp gorchwyl a gorffen gan y Gweinidog blaenorol ac ar hyn o bryd rwy'n ystyried gwaith y grŵp hwnnw a byddaf yn gwneud datganiad cyn bo hir ar sut y byddwn yn symud yr agenda hon yn ei blaen. Ond rwy'n awyddus i dâl ac amodau athrawon gael eu datganoli i'r sefydliad hwn. Gadewch i ni fod yn gwbl glir nad oes y fath beth â set genedlaethol o dâl ac amodau. Pan ddywedwn ein bod am i dâl ac amodau athrawon aros yn Llundain, yr hyn rydym yn ei ddweud yw ein bod eisiau system Lloegr yma i Gymru, gan fod gan yr Alban system wahanol eisoes. Rwy'n awyddus iawn i allu datblygu, ar y cyd â'r proffesiwn addysgu, ateb a luniwyd yng Nghymru i faterion yn ymwneud â thâl ac amodau athrawon. Mae'r Prif Weinidog wedi dweud yn glir iawn na fydd unrhyw athro yng Nghymru ar eu colled, ond mae hwn yn gyfle i sicrhau bod tâl ac amodau athrawon yn cyd-fynd â'n cenhadaeth genedlaethol i ddiwygio addysg a rhagoriaeth mewn addysg.
English: Thank you. My questions are to the Minister for the Welsh language. Last Friday, you appeared on the media and said that you believed that the Welsh Language (Wales) Measure 2011 was too complex and that we needed to review the way that language standards are drawn up and implemented. Can you expand a little on that view?
Welsh: Diolch. Mae fy nghwestiynau i Weinidog y Gymraeg. Roeddech chi, ddydd Gwener diwethaf, yn siarad ar y cyfryngau ac yn sôn eich bod chi'n credu bod Mesur y Gymraeg (Cymru) 2011 yn rhy gymhleth a bod angen adolygu'r ffordd y caiff y safonau iaith eu dylunio a'u gweithredu. A fedrwch chi ymhelaethu ychydig ar y safbwynt yna, os gwelwch yn dda?
English: Thank you very much. I think that I was clear enough in discussing several times in this place, and in other places, that I believe that it is time to review the current legislative framework that we have, and the standards are part of that. I've also been clear that the priority at present is to look at the language strategy and legislation will flow from that. I will be publishing a White Paper on these issues in the spring.
Welsh: Diolch yn fawr. Rwy'n credu fy mod i wedi bod yn ddigon clir wrth siarad nifer o weithiau yn fan hyn, ac mewn mannau eraill, fy mod i'n credu ei bod yn amser adolygu'r fframwaith deddfwriaethol presennol sydd gennym ni, ac mae'r safonau yn rhan o hynny. Rwy hefyd wedi bod yn glir mai'r flaenoriaeth ar hyn o bryd yw edrych ar y strategaeth iaith ac wedyn mae'r ddeddfwriaeth yn dod o hynny. Mi fyddaf yn cyhoeddi Papur Gwyn ar y materion yma yn y gwanwyn.
English: Thank you. Of course, there is nothing wrong with looking at the way in which legislation is working and to simplify it if possible, but we must be guarded because, to date, there may be a question about the willingness and resolve of Government to implement the Measure. So, it's important that the aim of any review is to simplify the implementation of the legislation rather than weakening that legislation. One could argue that there is room to strengthen and expand the legislation. So, one must ask why only one set of standards has been brought forward in six years. The process may be bureaucratic, but I do think that there is more than just bureaucracy behind this slow pace. For example, it was the Government that decided to reject the draft standards tabled by the commissioner, and it's the Government that's cut the commissioner's budget by 32 per cent in real terms over a period of four years. Do you think that one set of standards in six years is sufficient and when will you, as a Government, publish a timetable that will lead to implementing standards in care, housing, water companies, telecommunications, train and bus companies, and gas and electricity companies, and so on and so forth?
Welsh: Diolch. Wrth gwrs, nid oes dim byd yn bod efo edrych ar y ffordd y mae deddfwriaeth yn gweithio a'i symleiddio os yn bosib, ond mae'n rhaid bod yn ofalus oherwydd, hyd yn hyn, mae yna gwestiwn efallai ynglŷn â pharodrwydd ac ewyllys gwleidyddol y Llywodraeth i weithredu'r Ddeddf, ac felly mae'n bwysig mai pwrpas unrhyw adolygu ydy symleiddio'r broses o weithredu'r Ddeddf ac nid ei gwanhau hi. Yn wir, gellid dadlau bod lle i gryfhau ac ymestyn. Felly, mae'n rhaid gofyn pam mai dim ond un set o safonau sydd wedi cael eu cyflwyno mewn chwe blynedd. Efallai bod y broses yn fiwrocrataidd, ond rwy'n credu bod yna'n fwy na dim ond biwrocratiaeth y tu ôl i'r arafwch. Er enghraifft, y Llywodraeth a wnaeth ddewis gwrthod y safonau drafft a gyflwynwyd gan y comisiynydd, a'r Llywodraeth sydd wedi torri cyllideb y comisiynydd o 32 y cant mewn termau real dros gyfnod o bedair blynedd. A ydych chi'n meddwl bod un set o safonau mewn chwe blynedd yn ddigon da a phryd ydych chi, fel Llywodraeth, am gyhoeddi amserlen a fydd yn arwain at weithredu safonau yn y meysydd gofal, tai, cwmnïau dŵr, telathrebu, cwmnïau trenau a bysys, a chwmnïau nwy a thrydan ac yn y blaen?
English: Since I've been Minister the only delay that there's been was from the Plaid Cymru bid to change the standards that were placed before the Assembly on higher education. So, I do take your point, but I'm also entirely clear that there's no will to slow the pace on this or not to implement the legislation. But, I don't think that legislation is the kind of legislative framework that we will need in future. I want to ensure that we have legislation that will ensure that we do have the right way to implement policies to support the Welsh language wherever we want to use the Welsh language, and I will be doing that through a White Paper in spring.
Welsh: Ers i mi fod yn Weinidog yr unig oedi sydd wedi bod oedd oedi ar gais Plaid Cymru er mwyn newid y safonau a roddwyd gerbron y Cynulliad ar gyfer addysg uwch. Rwy'n derbyn eich pwynt ond rwy hefyd yn gwbl glir: nid oes unrhyw ewyllys i arafu nac i beidio â gweithredu'r ddeddfwriaeth. Ond, nid wyf yn credu mai deddfwriaeth yw'r math o fframwaith deddfwriaethol a fydd ei angen ar gyfer y dyfodol. Rwy eisiau sicrhau bod gennym ni ddeddfwriaeth a fydd yn sicrhau bod gennym ni ffordd o weithredu polisïau i gefnogi'r Gymraeg lle bynnag rydym ni eisiau defnyddio'r Gymraeg, a byddaf yn gwneud hynny trwy Bapur Gwyn yn y gwanwyn.
English: You mentioned action there and the Welsh in education strategic plans are one way of taking action. These have now been introduced by all the education authorities in Wales, but apparently they are disappointing to say the least. I don't need to remind you how crucial it is that we increase Welsh-medium education if we are to reach the ambition of 1 million Welsh speakers by 2050. This was emphasised again today by the Welsh Language Commissioner, who was also calling for a radical chance to the education system if this objective is to be attained. How will you support these local authorities in strengthening these plans from where they currently stand? Will you consider giving Estyn a role as they oversee education authorities and inspect them? They may have a role in monitoring and enhancing the Welsh-medium provision as part of their core work.
Welsh: Rydych yn sôn yn fanna am weithredu ac mae'r cynlluniau strategol Cymraeg mewn addysg yn ffordd o weithredu. Mae'r rhain rŵan wedi cael eu cyflwyno gan holl awdurdodau addysg Cymru, ond yn ôl y sôn, maen nhw'n siomedig, a dweud y lleiaf. Nid oes rhaid i mi eich atgoffa chi pa mor allweddol bwysig ydy cynyddu addysg cyfrwng Cymraeg er mwyn cyrraedd yr uchelgais o 1 miliwn o siaradwyr erbyn 2050. Cafodd hyn ei bwysleisio eto heddiw gan Gomisiynydd y Gymraeg a oedd hefyd yn galw am newid radical i'r system addysg os ydy'r nod i'w gyflawni. Sut felly ydych chi am gefnogi'r awdurdodau addysg hyn i gryfhau'r cynlluniau o ble y maen nhw ar hyn o bryd? A wnewch chi ystyried rhoi rôl i Estyn, wrth iddyn nhw arolygu awdurdodau addysg, fel efallai bod rôl iddyn nhw fonitro a chynyddu'r ddarpariaeth addysg cyfrwng Cymraeg fel rhan o'u gwaith nhw?
English: I'm very happy to consider a role for Estyn if that will be of use to us during this process. I will say this about the WESPs: we have received plans here and I am considering those plans at the moment. When I've had an opportunity to look at them in detail, and when I feel that I am ready to make a statement, I will do so on how we are going to move forward. I hope that I will be in a situation to do that over the coming month.
Welsh: Rwy'n hapus iawn i ystyried rôl i Estyn pe bai hynny o gymorth inni yn ystod y broses yma. A gaf i ddweud hyn amboutu'r cynlluniau strategol? Rydym ni wedi derbyn y cynlluniau fan hyn ac rwy'n ystyried y cynlluniau ar hyn o bryd. Pan fyddaf wedi cael cyfle i edrych arnynt yn fanwl, a phan rwy'n teimlo fy mod i'n barod i wneud hynny, byddaf yn gwneud datganiad ar sut rydym yn mynd i symud ymlaen. Rwy'n gobeithio fy mod i'n mynd i fod mewn sefyllfa i wneud hynny yn ystod y mis nesaf.
English: Thank you, Mike. ERW are making positive progress, as confirmed by their Estyn inspection. I'm confident that, while there's room for improvement, they continue to play an important role in delivering improved outcomes for learners. We will continue to work closely with them to make best use of resources and to maximise their effort and their impact.
Welsh: Diolch i chi, Mike. Mae ERW yn gwneud cynnydd cadarnhaol, fel y cadarnhawyd gan eu harolwg Estyn. Er bod lle i wella, rwy'n hyderus eu bod yn parhau i chwarae rhan bwysig yn darparu canlyniadau gwell ar gyfer dysgwyr. Byddwn yn parhau i weithio'n agos gyda hwy i wneud y defnydd gorau o adnoddau ac i sicrhau'r ymdrech a'r effaith fwyaf ar eu rhan.
English: Can I thank the Cabinet Secretary for that response? And can I ask the Cabinet Secretary why she believes that the ERW consortium area is more suitable for education improvement within the Swansea area than either the former West Glamorgan area or the Swansea city region?
Welsh: A gaf fi ddiolch i Ysgrifennydd y Cabinet am yr ymateb hwnnw? Ac a gaf fi ofyn i Ysgrifennydd y Cabinet pam ei bod yn credu bod ardal consortiwm ERW yn fwy addas ar gyfer gwella addysg yn ardal Abertawe na hen ardal Gorllewin Morgannwg neu ddinas-ranbarth Abertawe?
English: Well, Mike, it will be important to review the national model for regional working in light of any announcements that my Cabinet colleague, Mark Drakeford, will make with regard to local government reform. It will be important to look at the current status of the regional educational consortia and how best we can continue to deliver school improvement services, and whether there are actually other aspects of education that could be more effectively and strategically delivered by local authorities working together. As I said, I will be working very closely with my local government colleague as this Government takes forward its reform programme for local government to ensure that the role of educational consortia is closely aligned with that work.
Welsh: Wel, Mike, fe fydd yn bwysig adolygu'r model cenedlaethol ar gyfer gwaith rhanbarthol yng ngoleuni unrhyw gyhoeddiadau y bydd fy nghyd-Aelod Cabinet, Mark Drakeford, yn eu gwneud mewn perthynas â diwygio llywodraeth leol. Bydd yn bwysig edrych ar statws cyfredol y consortia addysgol rhanbarthol a sut y gallwn fynd ati yn y ffordd orau i barhau i ddarparu gwasanaethau gwella ysgolion, ac a oes yna agweddau eraill ar addysg mewn gwirionedd y gellid eu cyflawni'n fwy effeithiol a strategol drwy awdurdodau lleol yn gweithio gyda'i gilydd. Fel y dywedais, byddaf yn gweithio'n agos iawn gyda fy nghyd-Aelod llywodraeth leol wrth i'r Llywodraeth hon ddatblygu ei rhaglen ddiwygio llywodraeth leol i sicrhau bod rôl consortia addysg yn cyd-fynd yn agos â'r gwaith hwnnw.
English: ERW's purpose is to deliver a single, consistent and integrated professional school improvement service. What evidence has ERW given you that it has improved teaching and learning of modern foreign languages? And, if you're able to take this question, what evidence has it given to you that it's improved Welsh teaching in English-medium schools in Swansea, helping build a more positive attitude both in schools and in the local authority towards the Welsh language?
Welsh: Diben ERW yw darparu un gwasanaeth gwella ysgolion proffesiynol, cyson ac integredig. Pa dystiolaeth y mae ERW wedi'i rhoi i chi ei fod wedi gwella addysgu a dysgu ieithoedd tramor modern? Ac os ydych yn gallu cymryd y cwestiwn hwn, pa dystiolaeth y mae wedi'i rhoi i chi ei fod yn gwella addysgu Cymraeg mewn ysgolion cyfrwng Saesneg yn Abertawe, gan helpu i greu ymagwedd fwy cadarnhaol mewn ysgolion ac yn yr awdurdod lleol tuag at yr iaith Gymraeg ?
English: Suzy, there are two important ways that I as Minister view the performance of each of our regional consortia. The first is Estyn's independent inspections of the consortia. With regard to ERW, Estyn's outcomes were that their support for school improvement was good, their leadership was good, their partnerships were good, and their resource management was good. However, improving quality was judged to be adequate by Estyn. As a follow-up to the Estyn inspection, I met with all regional consortia as part of my challenge-and-review meeting, where we look to see what we could do together, as Welsh Government and the regional consortia, to address any shortcomings in consortia performance and to drive forward improvement. I admit that modern foreign languages and the quality of Welsh language education in English-medium schools was not discussed at those meetings, but I will write to the Member with the evidence that she wants to receive.
Welsh: Suzy, fel Gweinidog rwy'n ystyried perfformiad pob un o'n consortia rhanbarthol mewn dwy ffordd bwysig. Y gyntaf yw arolygon annibynnol Estyn o'r consortia. Mewn perthynas ag ERW, canlyniadau Estyn oedd bod eu cymorth ar gyfer gwella ysgolion yn dda, fod eu harweinyddiaeth yn dda, fod eu partneriaethau'n dda, a bod y modd y maent yn rheoli adnoddau'n dda. Fodd bynnag, barnodd Estyn mai digonol oedd gwella ansawdd. Fel gwaith dilynol yn sgil arolwg Estyn, cyfarfûm â'r holl gonsortia rhanbarthol fel rhan o fy nghyfarfod herio ac adolygu, lle rydym yn edrych i weld beth y gallem ei wneud gyda'n gilydd fel Llywodraeth Cymru a'r consortia rhanbarthol i fynd i'r afael ag unrhyw ddiffygion ym mherfformiad y consortia ac i sbarduno gwelliant. Rwy'n cyfaddef nad yw ieithoedd tramor modern ac ansawdd addysg Gymraeg mewn ysgolion cyfrwng Saesneg yn cael eu trafod yn y cyfarfodydd hynny, ond byddaf yn ysgrifennu at yr Aelod gyda'r dystiolaeth y mae am ei chael.
English: Following on from Sian Gwenllian's question to Alun Davies a little earlier, I too have been looking at the WESPs in the ERW area, and particularly in the Swansea, Neath Port Talbot and Bridgend areas. I have to say that the targets proposed as part of those plans are extremely disappointing. I don't think we can overemphasise the undermining that's happening here. If you're expecting to achieve a million Welsh speakers by halfway through this century, then you truly have to reform these plans and strategies because, at the end of the day, there's virtually no vision here in enhancing the capacity of Welsh-medium primary schools in these areas. I would urge you most urgently, Minister, to review and change that.
Welsh: Yn dilyn cwestiwn Sian Gwenllian i Alun Davies yn gynharach, rydw innau hefyd wedi bod yn edrych ar y strategaethau addysg Gymraeg yn ardal ERW, ac yn benodol felly yn siroedd Abertawe, Castell-nedd Port Talbot a Phen-y-bont. Mae'n rhaid i mi ddweud mai siomedig iawn, iawn ydy'r lefelau a'r targedau sy'n cael eu cynnig fel rhan o'r strategaethau yna. Nid ydw i'n credu y gallwn ni orbwysleisio y tanseilio hwn, yn sylfaenol. Os ydych chi'n disgwyl cyrraedd miliwn o siaradwyr Cymraeg erbyn hanner ffordd drwy'r ganrif yma, mae'n wirioneddol rhaid diwygio y strategaethau yma achos, ar ddiwedd y dydd, nid oes fawr ddim gweledigaeth yn y fan hyn i godi capasiti ysgolion cynradd Cymraeg o gwbl yn yr ardaloedd yma. Buaswn i'n dwyn perswâd a phwysau enfawr ar y Gweinidog i allu adolygu a newid hynny, os gwelwch yn dda.
English: Thank you for that. As my colleague said earlier, we will be looking at the adequacy of the WESPS that have come forward. This Government has ambitious plans for expanding Welsh-medium education and ensuring the quality of that education is the best that it can be. It's simply not just about being there, Dai; it's about ensuring that it is good quality when it is there. We shouldn't accept second best if we have decided to educate our children through the medium of Welsh. We also have to ensure that there is adequate provision for those parents who want to make that choice, and we have a job of work to do to encourage more parents to see the benefits of positively choosing a bilingual or a Welsh-medium education for their children. So, there is much to be done, both at local authority level and Welsh Government level, for the ambitious plans that we have for Welsh-medium education for our children.
Welsh: Diolch i chi am hynny. Fel y dywedodd fy nghyd-Aelod yn gynharach, byddwn yn edrych ar ddigonolrwydd y Cynlluniau Strategol Cymraeg mewn Addysg a ddaeth i law. Mae gan y Llywodraeth hon gynlluniau uchelgeisiol ar gyfer ehangu addysg cyfrwng Cymraeg a sicrhau bod ansawdd yr addysg honno cystal ag y gall fod. Nid yw'n ymwneud yn unig â'i chael yno, Dai; mae'n ymwneud â sicrhau ei bod o ansawdd da pan fydd hi yno. Ni ddylem dderbyn ail orau os ydym wedi penderfynu addysgu ein plant drwy gyfrwng y Gymraeg. Rhaid i ni hefyd sicrhau bod darpariaeth ddigonol ar gyfer y rhieni sydd am wneud y dewis hwnnw, ac mae gennym waith i'w wneud i annog mwy o rieni i weld manteision dewis yn gadarnhaol a chael addysg ddwyieithog neu drwy gyfrwng y Gymraeg i'w plant. Felly, mae llawer i'w wneud, ar lefel awdurdod lleol ac ar lefel Llywodraeth Cymru, ar y cynlluniau uchelgeisiol sydd gennym ar gyfer addysg cyfrwng Cymraeg i'n plant.
English: Local authorities are responsible for sixth-form education. When proposing change they must comply with the school organisation code. An outline business case for a new post-16 centre in Torfaen has been approved. We await a full business case, and I should say that capital funding applications are treated without prejudice to statutory proposals.
Welsh: Awdurdodau lleol sy'n gyfrifol am addysg chweched dosbarth. Wrth gynnig newid rhaid iddynt gydymffurfio â'r cod trefniadaeth ysgolion. Mae achos busnes amlinellol ar gyfer canolfan ôl-16 newydd yn Nhorfaen wedi cael ei gymeradwyo. Rydym yn aros am achos busnes llawn, a dylwn ddweud bod ceisiadau am gyllid cyfalaf yn cael eu trin heb ragfarnu cynigion statudol.
English: Thank you, Minister. You'll be aware of unique challenges faced by young people in north Torfaen, who've had no access to post-16 education locally since 2008, with some young people having to try to access sixth forms at other schools or many having to take a long bus journey to Crosskeys college, which is two bus rides there and two bus rides back every day. As you've highlighted, Torfaen council are developing plans for a post-16 centre to serve all young people in the borough, and I'm very grateful for the support of your predecessor, Julie James, in helping to progress this vital project. Can I ask, Minister, if you'll take this opportunity to restate the Welsh Government's commitment to addressing this injustice in Torfaen as a matter of urgency, and what assurances can you give that you will ensure that all Welsh Government decisions on the final business case are taken as quickly as possible?
Welsh: Diolch yn fawr, Weinidog. Fe fyddwch yn ymwybodol o'r heriau unigryw sy'n wynebu pobl ifanc yng ngogledd Torfaen, nad ydynt wedi cael darpariaeth addysg ôl-16 yn lleol ers 2008, gyda rhai pobl ifanc yn gorfod ceisio cael addysg chweched dosbarth mewn ysgolion eraill, a llawer yn gorfod teithio'n hir ar fws i goleg Crosskeys, sy'n galw am ddwy daith fws yno a dwy daith fws yn ôl bob dydd. Fel y sonioch, mae cyngor Torfaen yn datblygu cynlluniau ar gyfer canolfan ôl-16 i wasanaethu'r holl bobl ifanc yn y fwrdeistref, ac rwy'n ddiolchgar iawn am gefnogaeth eich rhagflaenydd, Julie James, i helpu i ddatblygu'r prosiect hanfodol hwn. Weinidog, a gaf fi ofyn a ydych am fanteisio ar y cyfle hwn i ailddatgan ymrwymiad Llywodraeth Cymru i fynd i'r afael â'r anghyfiawnder hwn yn Nhorfaen ar frys, a pha sicrwydd y gallwch ei roi y byddwch yn gwneud yn siŵr fod holl benderfyniadau Llywodraeth Cymru ar yr achos busnes terfynol yn cael eu gwneud cyn gynted ag y bo modd?